У дзень нараджэння класіка яго слова збірае і з’еднывае ўсіх, у чыіх сэрцах гарыць нязгасны агонь шчырай любові да Бацькаўшчыны. Той агонь, што жывіў паэзію Янкі Купалы – беларускага Песняра і Прарока. Янка Купала стаў сімвалам Беларусі, ён вызначаў духоўныя арыенціры сучаснікам і нашчадкам. Псеўданім, абраны ў гонар Купалля – старажытнага свята, прысвечанага Сонцу, – засведчыў непарыўную знітаванасць мастацкага свету паэта з найкаштоўнейшымі скарбамі беларускай духоўнасці. Свой магутны талент ён прысвяціў Бацькаўшчыне, жыў і ствараў “з адною думкаю аб шчасці Беларусі”. Слова Янкі Купалы – паэта, драматурга, публіцыста – служыла адраджэнню роднага краю, станаўленню яго дзяржаўнасці. Сёння яно гучыць ў нашай мове, у нашай паэзіі, жыве ў нашых сэрцах.